Džordžs Etvuds

Džordžs Etvuds (; 1745. gada oktobris Londona —  Londona) bija Lielbritānijas fiziķis, matemātiķis, izgudrotājs, šahists.

 Biogrāfija 
Piedzimis Vestminsterē, taču precīzs dzimšanas datums nav saglabājies, vienīgi ir zināms, ka kristības notikušas 1745. gada 15. oktobrī. Beidzis Vestminsteres skolu un Kembridžas Universitāti, vēlāk bijis profesors šajā mācību iestādē. Pēc sava bijušā studenta Viljama Pita Jaunākā uzaicinājuma darbojies Anglijas bankas finanšu politikas komisijā, kā arī bijis viņa personīgais sekretārs. 1776. gadā uzņemts Londonas Karaliskajā biedrībā. Plašāku ievērību guvis 1784. gadā, kad izgudrojis Etvuda iekārtu, kas palīdzējusi demostrēt Ņūtona likumus. Vairāku zinātnisko darbu autors, no kuriem pazīstamākais ir A Treatise on the Rectilinear Motion and Rotation of Bodies.Atwood, George: A treatise on the rectilinear motion and rotation of bodies ... Cambridge : printed bey Archdeacon, 1784

1787. gadā kļuvis par Londonas šaha kluba biedru. No 1787. līdz 1800. gadam pierakstījis savas un citu šaha klubā spēlētās partijas, kas tajā laikā nav bijusi ierasta prakse. Pateicoties šiem pierakstiem, ir saglabājušās daudzu tā laika vadošo šahistu partijas, tajā skaitā arī Andrē Danikana Filidora 47 partijas.

 Atsauces 

 Ārējās saites 

 George Atwood 

Kategorija:1745. gadā dzimušie
Kategorija:1807. gadā mirušie
Kategorija:Londonā dzimušie
Kategorija:Anglijas matemātiķi
Kategorija:Angļu fiziķi
Kategorija:Lielbritānijas šahisti
Kategorija:Londonā mirušie